**14.04.2023.**

**E-pasta nosaukums**

Par izmaiņām dzemdes kakla vēža skrīninga izmeklējumu algoritmā

**E-pasta teksts**

Nacionālais veselības dienests (turpmāk – Dienests) informē, ka atbilstoši Latvijas Ginekologu un dzemdību speciālistu asociācijas ieteikumiem ir mainīts dzemdes kakla vēža skrīninga izmeklējumu algoritms. Ieviestās izmaiņas paredz, ka gadījumos, ja Cilvēka papilomas vīrusa (turpmāk – CPV) izmeklējuma rezultāts ir “CPV pozitīvs, atrasti 16/18 tipi”, laboratorija no esošā parauga veic arī šķidruma citoloģijas izmeklējumu. Ginekologs vai ģimenes ārsts nosūta pie speciālista veikt kolposkopijas izmeklējumu. Par tālāko izmeklējumu taktiku lemj kolposkopijas speciālists.

Dienests atgādina, ka atbilstoši noslēgtajam līgumam “Līgums par ambulatoro laboratorisko veselības aprūpes pakalpojumu sniegšanu un apmaksu” informācija par sniegtajiem veselības aprūpes pakalpojumiem jāievada (vai jāielādē no faila) Vadības informācijas sistēmā 5 (piecu) darba dienu laikā pēc uzskaites dokumenta noslēgšanas.

Vienlaicīgi Dienests atgādina, ka atbilstoši dzemdes kakla vēža skrīninga sniegšnanas nosacījumiem, laboratorijām šķidruma citoloģijas izmeklējuma un CPV testa rezultāts vienotās veselības nozares elektroniskās informācijas sistēmā un ārstam nosūtītājam, kā arī pacientam, ja ir pieejama personas kontaktinformācija, ir jāsniedz ne vēlāk kā 10 (desmit) darba dienu laikā (pirmā darbdiena ir nākamā darbdiena) pēc parauga saņemšanas dienas laboratorijā. Kā arī gadījumos, ja šķidruma citoloģijas skrīninga rezultāts ir A2, A3 vai A5 un pozitīvs CPV, AH, A4 un A6, vai arī ja pozitīvs CPV primārā CPV skrīninga gadījumā, laboratorijai jānodrošina rezultātu paziņošana pacienta ģimenes ārstam, ne vēlāk kā 10 (desmit) darba dienu laikā (pirmā darbdiena ir nākamā darbdiena) pēc parauga saņemšanas dienas laboratorijā.

Aktualizēto dzemdes kakla vēža skrīninga izmeklējumu algoritmu nosūtam šīs vēstules pielikumā, kā arī tas ir pieejama Dienesta tīmekļa vietnes sadaļā *Profesionāļiem*.

